Uhalifu
Language: Swahili | Genre: Creative_writing

Katika siku za hivi karibuni,visa vya uhalifu vimeendelea
kuongezeka.juma lililopita pekee,watu kumi wameuawa na majambazi wenye
silaha hatari.katika kisa kimoja cha juma lililopita familia moja
ilishambuliwa huko nakuru,kutekwa nyara kwa saa mbili,kuporwa mali na
baadaye majambazi hao kuondoka.

Kando na kuwa polisi wanaohusika wanaohusika wamekuwa wakijaribu
kukabiliana na hali hii bado tunaamini kuwa hatua kali zaidi
zinahitajika kuchukuliwa. Ni ukweli unaoeleweka kwamba ukosefu wa kazi
,hali ya uchumi nchini na umasikini unaoendelea kukithiri ni mambo
yanayotatiza jamii yetu.

Hata hivyo, huku serikali ikiendelea kushughulikia hali hii, ni muhimu
kwa mikakati inayofaa kuchukuliwa kuhakikisha kuwa usalama unaimarishwa
na amani kudumishwa. Lawama kwa yeyote Yule haziwezi kusaidi kusitisha
tatizo hilo.

Viongozi wa Nyanja zote wanafaa kuwa katika mstari wa mbele katika
kutafuta suluhisho kwa tatizo hili sugu kwa kushirikiana na polisi.
Vikosi vyote vya polisi vinavyohusika pia vinafaa kushirikiana kwa
karibu na wadau wengine ili kufanikiwa.

Msimamo wetu ni kuwa wote wanaohusika kushirikishwa katika
kulishughulikia tatizo hili na kulipa uvumbuzi.